Video: Polisieman rand glo broers aanWAARSKUWING: Die video onderaan die berig kan sensitiewe kykers ontstel Foto: Youtube OFM het vroeër berig dat sers. Christoffel Neuhoff (37) in die Bloemfonteinse-landdroshof verskyn het en op borgtog van R500 vrygelaat is. Hy moet weer op 20 Maart in die hof verskyn. Volgens die berig het Neuhoff glo op 1 Maart Neil Sonnekus en sy broer Eben aangerand terwyl hulle saam met Neil se lewensmaat vir hulle kos gewag het by die kitskos-eetplek. Neil het ŉ week in die Pelonomi-hospitaal deurgebring nadat hy glo ŉ skedelfraktuur en bloeding op die brein opgedoen het. Volgens die berig is Neuhoff geïdentifiseer as die verdagte nadat die polisie beeldmateriaal van die kringtelevisiekameras nagegaan het. Met vergunning van OFM, The Sound of Your Life by www.ofm.co.za